Ericu950/Stoicheia-meter-silver huggingface dataset:
οὗ γάρ ἐστιν εἰκών , τούτου καὶ τὴν ἰδιότητα καὶ τὴν ὁμοίωσιν ἔχει , ὥστε τὸν λέγοντα ἀγένητον καὶ παντοκράτορα τὸν πατέρα νοεῖν ἐν τῷ ἀγενήτῳ καὶ παντοκράτορι καὶ τὸν τούτου λόγον καὶ τὴν σοφίαν , ἥτις ἐστὶν ὁ υἱός .
ἀλλ  οἱ θαυμαστοὶ καὶ εἰς ἀσέβειαν εὐχερεῖς οὐ τῆς εἰς τὸν θεὸν τιμῆς φροντίζοντες ἐφεῦρον τὸ ὄνομα τοῦ ἀγενήτου , τῆς δὲ κατὰ τοῦ σωτῆρος χάριν κακονοίας ·
εἰ γὰρ ἔμελεν αὐτοῖς τιμῆς καὶ εὐφημίας , ἔδει μᾶλλον , καὶ τοῦτο βέλτιον ἦν , πατέρα τὸν θεὸν εἰδέναι τε καὶ λέγειν αὐτούς , ἢ ἐκείνως ὀνομάζειν αὐτούς .
λέγοντες μὲν γὰρ ἐκεῖνοι τὸν θεὸν ἀγένητον ἐκ τῶν γενομένων αὐτόν , καθὰ προεῖπον , ποιητὴν μόνον λέγουσιν , ἵνα καὶ τὸν λόγον ποίημα σημάνωσι κατὰ τὴν ἰδίαν ἡδονήν ·
ὁ δὲ τὸν θεὸν πατέρα λέγων εὐθὺς ἐν αὐτῷ καὶ τὸν υἱὸν σημαίνει καὶ οὐκ ἀγνοήσει , ὅτι υἱοῦ ὄντος διὰ τοῦ υἱοῦ τὰ γενόμενα ἐκτίσθη πάντα .
Οὐκοῦν καὶ μᾶλλον ἀληθέστερον ἂν εἴη τὸν θεὸν ἐκ τοῦ υἱοῦ σημαίνειν καὶ πατέρα λέγειν ἢ ἐκ μόνων τῶν ἔργων ὀνομάζειν καὶ λέγειν αὐτὸν ἀγένητον 0 .
τοῦτο μὲν γὰρ τὰ ἐκ τοῦ βουλήματος τοῦ θεοῦ διὰ τοῦ λόγου γενόμενα ἔργα σημαίνει , τὸ δὲ τοῦ πατρὸς ὄνομα τὸ ἴδιον ἐκ τῆς οὐσίας αὐτοῦ γέννημα γνωρίζει .
ὅσῳ δὲ ὁ λόγος τῶν γενητῶν διαφέρει , τοσοῦτον καὶ πλέον τὸ λέγειν τὸν θεὸν πατέρα τοῦ λέγειν ἀγένητον διαφέροι ἄν .
καὶ γὰρ τοῦτο μὲν ἄγραφον καὶ ὕποπτον ποικίλην ἔχον ἐστὶ τὴν σημασίαν , ἐκεῖνο δὲ ἁπλοῦν καὶ ἔγγραφον καὶ ἀληθέστερον καὶ μόνον σημαῖνον τὸν υἱόν 0 .
καὶ τὸ μὲν ἀγένητον παρ Ἑλλήνων εὕρηται τῶν μὴ γινωσκόντων τὸν υἱόν , τὸ δὲ πατὴρ παρὰ τοῦ κυρίου ἡμῶν ἐγνώσθη καὶ κεχάρισται .
καὶ γὰρ εἰδὼς αὐτός , τίνος υἱός ἐστιν , ἔλεγεν ·
ἐγὼ ἐν τῷ πατρὶ καὶ ὁ πατὴρ ἐν ἐμοί , καί 0 1 ·
ὁ ἑωρακὼς ἐμέ , ἑώρακε τὸν πατέρα , καί ·
καὶ οὐδαμοῦ φαίνεται τὸν πατέρα καλῶν ἀγένητον αὐτός , ἀλλὰ καὶ ἡμᾶς εὔχεσθαι διδάσκων οὐκ εἶπεν ·
ὅταν δὲ προσεύχησθε , λέγετε ·
θεὸς ἀγένητε , ἀλλὰ μᾶλλον 0 ·
ὅταν προσεύχησθε , λέγετε ·
καὶ τὸ κεφάλαιον δὲ τῆς πίστεως ἡμῶν εἰς τοῦτο συντείνειν ἠθέλησεν ·
ἐκέλευσε γὰρ ἡμᾶς βαπτίζεσθαι οὐκ εἰς ὄνομα ἀγενήτου καὶ γενητοῦ οὐ δὲ εἰς ὄνομα ἀκτίστου καὶ κτίσματος , ἀλλ εἰς ὄνομα πατρὸς καὶ υἱοῦ καὶ ἁγίου πνεύματος .
οὕτως γὰρ τελειούμενοι υἱοποιούμεθα καὶ ἡμεῖς ἀληθῶς , καὶ τὸ τοῦ πατρὸς δὲ ὄνομα λέγοντες ἐπιγινώσκομεν ἐκ τοῦ ὀνόματος τούτου καὶ τὸν ἐν τῷ πατρὶ λόγον .
εἰ δὲ καὶ πατέρα θέλει λέγειν ἡμῶν τὸν ἴδιον ἑαυτοῦ πατέρα , οὐ χρὴ διὰ τοῦτο συνεκτείνειν ἑαυτοὺς τῷ υἱῷ κατὰ τὴν φύσιν .
καὶ τοῦτο γὰρ δι αὐτὸν λέγεται παρ ἡμῶν .
ἐπειδὴ γὰρ τὸ ἡμέτερον ὁ λόγος ἐφόρεσε σῶμα καὶ γέγονεν ἐν ἡμῖν , ἀκολούθως διὰ τὸν ἐν ἡμῖν λόγον καὶ ἡμῶν ὁ θεὸς λέγεται πατήρ .
τὸ γὰρ ἐν ἡμῖν πνεῦμα τοῦ λόγου δι ἡμῶν τὸν ἑαυτοῦ πατέρα ὡς ἡμῶν ὀνομάζει 0 ·
οὗτος τοῦ ἀποστόλου νοῦς ἐστι λέγοντος ·
ἐξαπέστειλεν ὁ θεὸς τὸ πνεῦμα τοῦ υἱοῦ αὐτοῦ εἰς τὰς καρδίας ἡμῶν κρᾶζον ·
ἀλλ  ἴσως καὶ διὰ τὸ ὄνομα τὸ ἀγένητον ἐλεγχθέντες πονηροὶ τὸν τρόπον ὄντες ἐθελήσουσι καὶ αὐτοὶ λέγειν ·
ἔδει καὶ περὶ τοῦ κυρίου καὶ σωτῆρος ἡμῶν Ἰησοῦ Χριστοῦ ἐκ τῶν γραφῶν τὰ περὶ αὐτοῦ γεγραμμένα λέγεσθαι καὶ μὴ ἀγράφους ἐπεισάγεσθαι λέξεις .
ναὶ ἔδει , φαίην ἂν καὶ ἔγωγε , ἀκριβέστερα γὰρ ἐκ τῶν γραφῶν μᾶλλον ἢ ἐξ ἑτέρων ἐστὶ τὰ τῆς ἀληθείας γνωρίσματα 0 ·
ἀλλ ἡ κακοήθεια καὶ μετὰ πανουργίας παλίμβολος ἀσέβεια τῶν περὶ Εὐσέβιον ἠνάγκασε , καθὰ προεῖπον , τοὺς ἐπισκόπους λευκότερον ἐκθέσθαι τὰ τὴν ἀσέβειαν αὐτῶν ἀνατρέποντα ῥήματα .
καὶ τὰ μὲν παρὰ τῆς συνόδου γραφέντα διάνοιαν ὀρθὴν ἔχοντα δέδεικται , τῶν δ  Ἀρειανῶν καὶ τὰ λογάρια σαθρὰ καὶ ὁ τρόπος πονηρὸς ἐφάνη .
καὶ γὰρ καὶ τὸ ἀγένητον ὄνομα , ἰδίαν ἔχον διάνοιαν καὶ δυνάμενον εὐσεβῶς προφέρεσθαι , αὐτοὶ πάλιν κατὰ τὴν ἰδίαν ἐνθύμησιν ὡς ἠθέλησαν ὀνομάζουσιν ἐπ ἀτιμίᾳ τοῦ σωτῆρος , ἵνα μόνον ὡς γίγαντες θεομαχεῖν φιλονεικῶσιν .
ἀλλ  οὔ τε ἐκεῖνα τὰ λογάρια προφέροντες ἔμειναν ἀκατάγνωστοι οὔ τε τὸ ἀγένητον καλῶς καὶ εὐσεβῶς δυνάμενον ὀνομάζεσθαι , ὅμως κακῶς αὐτοὶ φρονοῦντες λαθεῖν οὐκ ἠδυνήθησαν ·
κατῃσχύνθησαν γὰρ ἐν πᾶσι καὶ ἡ αἵρεσις αὐτῶν ἐστηλιτεύθη πανταχοῦ .
ταῦτα μέν , ὡς ἠδυνήθην , ἀπομνημονεύσας τὰ ἐν τῇ συνόδῳ τότε πραχθέντα δεδήλωκα , οἶδα δὲ ὅτι τῶν χριστομάχων οἱ φιλέριδες οὐ δὲ τούτων ἀκούσαντες μεταβάλλεσθαι θελήσουσιν , ἀλλὰ περιδραμοῦνται πάλιν ἑτέρας ζητοῦντες προφάσεις καὶ μετὰ ταύτας πάλιν ἑτέρας ἐπινοήσουσι .
κατὰ γὰρ τὸ προφητικὸν εἰ ἀλλάξεται Αἰθίοψ τὸ δέρμα αὐτοῦ καὶ πάρδαλις τὰ ποικίλματα αὐτῆς καὶ αὐτοὶ θελήσουσιν εὐσεβῶς φρονεῖν μεμαθηκότες ἀσεβεῖν 0 .
σὺ μέντοι , ἀγαπητέ , δεξάμενος ἔντυχε κατὰ σαυτόν , καὶ εἰ δοκιμάσειας καλῶς ἔχειν , ἀνάγνωθι καὶ τοῖς τότε παροῦσιν ἀδελφοῖς , ἵνα καὶ αὐτοὶ ταῦτα μαθόντες ἀποδέξωνται μὲν τῆς συνόδου τὸν ζῆλον τῆς ἀληθείας καὶ τὴν τῆς διανοίας ἀκρίβειαν , καταγνῶσι δὲ τῆς τόλμης τῶν χριστομάχων Ἀρειανῶν καὶ τῶν ματαίων προφάσεων αὐτῶν , ἃς τῆς ἀσεβοῦς ἑαυτῶν χάριν αἱρέσεως ἀναπλάττειν ἐν αὐτοῖς μεμελετήκασιν ·
ὅτι τῷ θεῷ καὶ πατρὶ πρέπει δόξα , τιμὴ καὶ προσκύνησις σὺν τῷ συνανάρχῳ αὐτοῦ υἱῷ καὶ λόγῳ ἅμα τῷ παναγίῳ καὶ ζωοποιῷ πνεύματι νῦν καὶ εἰς τοὺς ἀτελευτήτους αἰῶνας τῶν αἰώνων .
τὰ περὶ τῆς ἐκκλησιαστικῆς πίστεως πραγματευθέντα κατὰ τὴν μεγάλην σύνοδον τὴν ἐν Νικαίᾳ συγκροτηθεῖσαν εἰκὸς μὲν ὑμᾶς , ἀγαπητοί , καὶ ἄλλοθεν μεμαθηκέναι , τῆς φήμης προτρέχειν εἰωθυίας τὸν περὶ τῶν πραττομένων ἀκριβῆ λόγον 0 .
ἀλλ ἵνα μὴ ἐκ τοιαύτης ἀκοῆς τὰ τῆς ἀληθείας ἑτεροίως ὑμῖν ἀπαγγέλληται , ἀναγκαίως διεπεμψάμεθα ὑμῖν πρῶτον μὲν τὴν ὑφ ἡμῶν προταθεῖσαν περὶ τῆς πίστεως γραφήν , ἔπειτα τὴν δευτέραν , ἣν ταῖς ἡμετέραις φωναῖς προσθήκας ἐπιβαλόντες ἐκδεδώκασιν .
τὸ μὲν οὖν παρ ἡμῶν γράμμα ἐπὶ παρουσίᾳ τοῦ θεοφιλεστάτου ἡμῶν βασιλέως ἀναγνωσθὲν εὖ τε ἔχειν καὶ δοκίμως ἀποφανθὲν τοῦτον ἔχει τὸν τρόπον ·
καθὼς παρελάβομεν παρὰ τῶν πρὸ ἡμῶν ἐπισκόπων καὶ ἐν τῇ πρώτῃ κατηχήσει καὶ ὅτε τὸ λουτρὸν ἐλαμβάνομεν καὶ καθὼς ἀπὸ τῶν θείων γραφῶν μεμαθήκαμεν καὶ ὡς ἐν τῷ πρεσβυτερίῳ καὶ ἐν αὐτῇ τῇ ἐπισκοπῇ ἐπιστεύομέν τε καὶ ἐδιδάσκομεν , οὕτως καὶ νῦν πιστεύοντες τὴν ἡμετέραν πίστιν ὑμῖν προσαναφέρομεν ·
πιστεύομεν εἰς ἕνα θεόν , πατέρα , παντοκράτορα , τὸν τῶν ἁπάντων ὁρατῶν τε καὶ ἀοράτων ποιητήν , καὶ εἰς ἕνα κύριον Ἰησοῦν Χριστὸν τὸν τοῦ θεοῦ λόγον , θεὸν ἐκ θεοῦ , φῶς ἐκ φωτός , ζωὴν ἐκ ζωῆς , υἱὸν μονογενῆ , πρωτότοκον πάσης κτίσεως , πρὸ πάντων τῶν αἰώνων ἐκ τοῦ πατρὸς γεγεννημένον , δι οὗ καὶ ἐγένετο τὰ πάντα ·
τὸν διὰ τὴν ἡμετέραν σωτηρίαν σαρκωθέντα καὶ ἐν ἀνθρώποις πολιτευσάμενον καὶ παθόντα καὶ ἀναστάντα τῇ τρίτῃ ἡμέρᾳ καὶ ἀνελθόντα πρὸς τὸν πατέρα καὶ ἥξοντα πάλιν ἐν δόξῃ κρῖναι ζῶντας καὶ νεκρούς 0 .
πιστεύομεν δὲ καὶ εἰς ἓν πνεῦμα ἅγιον .
τούτων ἕκαστον εἶναι καὶ ὑπάρχειν πιστεύοντες πατέρα ἀληθῶς πατέρα καὶ υἱὸν ἀληθῶς υἱὸν καὶ πνεῦμα ἅγιον ἀληθῶς ἅγιον πνεῦμα , καθὼς καὶ ὁ κύριος ἡμῶν ἀποστέλλων εἰς τὸ κήρυγμα τοὺς ἑαυτοῦ μαθητὰς εἶπεν ·
περὶ ὧν καὶ διαβεβαιούμεθα οὕτως ἔχειν καὶ οὕτως φρονεῖν καὶ πάλαι οὕτως ἐσχηκέναι καὶ μέχρι θανάτου ὑπὲρ ταύτης ἐνίστασθαι τῆς πίστεως ἀναθεματίζοντες πᾶσαν ἄθεον αἵρεσιν .
ταῦτα ἀπὸ καρδίας καὶ ψυχῆς πάντοτε πεφρονηκέναι , ἐξ οὗπερ ἴσμεν ἑαυτούς , καὶ νῦν φρονεῖν τε καὶ λέγειν ἐξ ἀληθείας ἐπὶ τοῦ θεοῦ τοῦ παντοκράτορος καὶ τοῦ κυρίου ἡμῶν Ἰησοῦ Χριστοῦ μαρτυρόμεθα , δεικνύναι ἔχοντες δι ἀποδείξεων καὶ πείθειν ὑμᾶς , ὅτι καὶ τοὺς παρεληλυθότας χρόνους οὕτως ἐπιστεύομέν τε καὶ ἐκηρύσσομεν .
ταύτης ὑφ ἡμῶν ἐκτεθείσης τῆς πίστεως οὐδενὶ παρῆν ἀντιλογίας τόπος , ἀλλ αὐτός τε πρῶτος ὁ θεοφιλέστατος ἡμῶν βασιλεὺς ὀρθότατα περιέχειν αὐτὴν ἐμαρτύρησεν .
οὕτω τε καὶ ἑαυτὸν φρονεῖν συνωμολόγησε καὶ ταύτῃ τοὺς πάντας συγκαταθέσθαι ὑπογράφειν τε τοῖς δόγμασι καὶ συμφωνεῖν τούτοις αὐτοῖς παρεκελεύετο , ἑνὸς μόνου προσεγγραφέντος ῥήματος τοῦ ὁμοουσίου , ὃ καὶ αὐτὸς ἑρμήνευε λέγων ·
ὅτι μὴ κατὰ τῶν σωμάτων πάθη λέγοιτο ὁμοούσιος ὁ υἱός , οὔ τ οὖν κατὰ διαίρεσιν οὔ τε κατά τινα ἀποτομὴν ἐκ τοῦ πατρὸς ὑποστῆναι 0 ·
μη δὲ γὰρ δύνασθαι τὴν ἄυλον καὶ νοερὰν καὶ ἀσώματον φύσιν σωματικόν τι πάθος ὑφίστασθαι , θείοις δὲ καὶ ἀπορρήτοις λόγοις προσήκειν τὰ τοιαῦτα νοεῖν .
καὶ ὁ μὲν σοφώτατος ἡμῶν καὶ εὐσεβέστατος βασιλεὺς τοιάδε ἐφιλοσόφει .
οἱ δὲ προφάσει τῆς τοῦ ὁμοουσίου προσθήκης τήνδε τὴν γραφὴν πεποιήκασιν ·
πιστεύομεν εἰς ἕνα θεόν , πατέρα , παντοκράτορα , πάντων ὁρατῶν τε καὶ ἀοράτων ποιητήν , καὶ εἰς ἕνα κύριον Ἰησοῦν Χριστόν , τὸν υἱὸν τοῦ θεοῦ , γεννηθέντα ἐκ τοῦ πατρὸς μονογενῆ τουτ έστιν ἐκ τῆς οὐσίας τοῦ πατρός , θεὸν ἐκ θεοῦ , φῶς ἐκ φωτός , θεὸν ἀληθινὸν ἐκ θεοῦ ἀληθινοῦ , γεννηθέντα οὐ ποιηθέντα , ὁμοούσιον τῷ πατρί , δι οὗ τὰ πάντα ἐγένετο τά τε ἐν τῷ οὐρανῷ καὶ τὰ ἐν τῇ γῇ , τὸν δι  ἡμᾶς τοὺς ἀνθρώπους καὶ διὰ τὴν ἡμετέραν σωτηρίαν κατελθόντα καὶ σαρκωθέντα , ἐνανθρωπήσαντα , παθόντα καὶ ἀναστάντα τῇ τρίτῃ ἡμέρᾳ , ἀνελθόντα εἰς οὐρανοὺς καὶ ἐρχόμενον κρῖναι ζῶντας καὶ νεκρούς .
τοὺς δὲ λέγοντας ἦν ποτε ὅτε οὐκ ἦν καὶ πρὶν γεννηθῆναι οὐκ ἦν καὶ ὅτι ἐξ οὐκ ὄντων ἐγένετο ἢ ἐξ ἑτέρας ὑποστάσεως ἢ οὐσίας φάσκοντας εἶναι ἢ κτιστὸν ἢ τρεπτὸν ἢ ἀλλοιωτὸν τὸν υἱὸν τοῦ θεοῦ ἀναθεματίζει ἡ καθολικὴ ἐκκλησία .
καὶ δὴ ταύτης τῆς γραφῆς ὑπ αὐτῶν ὑπαγορευθείσης , ὅπως εἴρηται αὐτοῖς τὸ ἐκ τῆς οὐσίας τοῦ πατρὸς καὶ τὸ τῷ πατρὶ ὁμοούσιον , οὐκ ἀνεξέταστον αὐτοῖς κατελιμπάνομεν .
ἐπερωτήσεις τοιγαροῦν καὶ ἀποκρίσεις ἐντεῦθεν ἀνεκινοῦντο ἐβασάνιζέν τε ὁ λόγος τὴν διάνοιαν τῶν εἰρημένων .
ταύτῃ δὲ καὶ ἡμῖν ἐδόκει καλῶς ἔχειν συγκατατίθεσθαι τῇ διανοίᾳ τῆς εὐσεβοῦς διδασκαλίας ὑπαγορευούσης ἐκ τοῦ πατρὸς εἶναι τὸν υἱόν , οὐ μὴν μέρος αὐτοῦ τῆς οὐσίας τυγχάνειν .
διόπερ τῇ διανοίᾳ καὶ ἡμεῖς συνετιθέμεθα οὐ δὲ τὴν φωνὴν τοῦ ὁμοουσίου παραιτούμενοι τοῦ τῆς εἰρήνης σκοποῦ πρὸ ὀφθαλμῶν ἡμῖν κειμένου καὶ τοῦ μὴ τῆς ὀρθῆς ἐκπεσεῖν διανοίας .
κατὰ τὰ αὐτὰ δὲ καὶ τὸ γεννηθέντα καὶ οὐ ποιηθέντα κατεδεξάμεθα , ἐπειδὴ τὸ ποιηθὲν κοινὸν ἔφασκεν εἶναι πρόσρημα τῶν λοιπῶν κτισμάτων τῶν διὰ τοῦ υἱοῦ γενομένων , ὧν οὐδὲν ὅμοιον ἔχειν τὸν υἱόν 0 ·
διὸ δὴ μὴ εἶναι αὐτὸν ποίημα τοῖς δι αὐτοῦ γενομένοις ἐμφερές , κρείττονος δὲ ἢ κατὰ πᾶν ποίημα τυγχάνειν οὐσίας , ἣν ἐκ τοῦ πατρὸς γεγεννῆσθαι τὰ θεῖα διδάσκει λόγια , τοῦ τρόπου τῆς γεννήσεως ἀνεκφράστου καὶ ἀνεπιλογίστου πάσῃ γενητῇ φύσει τυγχάνοντος 0 .
Οὕτω δὲ καὶ τὸ ὁμοούσιον εἶναι τοῦ πατρὸς τὸν υἱὸν ἐξεταζόμενος ὁ λόγος συνίστησιν , οὐ κατὰ τὸν τῶν σωμάτων τρόπον οὐ δὲ τοῖς θνητοῖς ζῴοις παραπλησίως , οὔ τε γὰρ κατὰ διαίρεσιν τῆς οὐσίας οὔ τε κατὰ ἀποτομήν , ἀλλ οὐ δὲ κατά τι πάθος ἢ τροπὴν ἢ ἀλλοίωσιν τῆς τοῦ πατρὸς οὐσίας τε καὶ δυνάμεως .
τούτων γὰρ πάντων ἀλλοτρίαν εἶναι τὴν ἀγένητον τοῦ πατρὸς φύσιν 0 .
παραστατικὸν δὲ εἶναι τὸ ὁμοούσιον τῷ πατρὶ τοῦ μηδεμίαν ἐμφέρειαν πρὸς τὰ γενητὰ κτίσματα τὸν υἱὸν τοῦ θεοῦ φέρειν , μόνῳ δὲ τῷ πατρὶ τῷ γεγεννηκότι κατὰ πάντα τρόπον ἀφωμοιῶσθαι καὶ μὴ εἶναι ἐξ ἑτέρας τινὸς ὑποστάσεώς τε καὶ οὐσίας , ἀλλ ἐκ τοῦ πατρός 0 .
ᾧ καὶ αὐτῷ τοῦτον ἑρμηνευθέντι τὸν τρόπον καλῶς ἔχειν ἐφάνη συγκαταθέσθαι , ἐπεὶ καὶ τῶν παλαιῶν τινας λογίους καὶ ἐπιφανεῖς ἐπισκόπους καὶ συγγραφεῖς ἔγνωμεν ἐπὶ τῆς τοῦ πατρὸς καὶ υἱοῦ θεολογίας τῷ τοῦ ὁμοουσίου χρησαμένους ὀνόματι .
ταῦτα μὲν οὖν περὶ τῆς ἐκτεθείσης εἰρήσθω πίστεως , ᾗ συνεφωνήσαμεν οἱ πάντες οὐκ ἀνεξετάστως , ἀλλὰ κατὰ τὰς ἀποδοθείσας διανοίας ἐπ  αὐτοῦ τοῦ θεοφιλεστάτου βασιλέως ἐξετασθείσας καὶ τοῖς εἰρημένοις λογισμοῖς συνομολογηθείσας .
καὶ τὸν ἀναθεματισμὸν δὲ τὸν μετὰ τὴν πίστιν πρὸς αὐτῶν ἐκτεθέντα ἄλυπον εἶναι ἡγησάμεθα διὰ τὸ ἀπείργειν ἀγράφοις χρῆσθαι φωναῖς , διὸ σχεδὸν ἡ πᾶσα γέγονε σύγχυσις καὶ ἀκαταστασία τῆς ἐκκλησίας .
μηδεμιᾶς γοῦν θεοπνεύστου γραφῆς τῷ ἐξ οὐκ ὄντων καὶ τῷ ἦν ποτε ὅτε οὐκ ἦν καὶ τοῖς ἑξῆς ἐπιλεγομένοις κεχρημένης οὐκ εὔλογον ἐφάνη ταῦτα λέγειν καὶ διδάσκειν .
ᾧ καὶ αὐτῷ καλῶς δόξαντι συνεθέμεθα , ἐπεὶ μη δὲ ἐν τῷ πρὸ τούτου χρόνῳ τούτοις εἰώθαμεν συγχρῆσθαι τοῖς ῥήμασιν .
ἔτι μὴν τὸ ἀναθεματίζεσθαι τὸ πρὸ τοῦ γεννηθῆναι οὐκ ἦν οὐκ ἄτοπον ἐνομίσθη τῷ παρὰ πᾶσιν ὁμολογεῖσθαι τὸ εἶναι τὸν υἱὸν τοῦ θεοῦ πρὸ τῆς κατὰ σάρκα γεννήσεως .
ἤδη δὲ ὁ θεοφιλέστατος ἡμῶν βασιλεὺς τῷ λόγῳ κατεσκεύαζε καὶ κατὰ τὴν ἔνθεον αὐτοῦ γέννησιν τὴν πρὸ πάντων αἰώνων εἶναι αὐτόν , ἐπεὶ καὶ πρὶν ἐνεργείᾳ γεννηθῆναι δυνάμει ἦν ἐν τῷ πατρὶ ἀγεννήτως , ὄντος τοῦ πατρὸς ἀεὶ πατρὸς ὡς καὶ βασιλέως ἀεὶ καὶ σωτῆρος ἀεί , δυνάμει πάντα ὄντος , ἀεί τε κατὰ τὰ αὐτὰ καὶ ὡσαύτως ἔχοντος .
ταῦτα ὑμῖν ἀναγκαίως διεπεμψάμεθα , ἀγαπητοί , τὸ κεκριμένον τῆς ἡμετέρας ἐξετάσεώς τε καὶ συγκαταθέσεως φανερὸν ὑμῖν καθιστῶντες καὶ ὡς εὐλόγως τότε μὲν καὶ μέχρις ἐσχάτης ὥρας ἐνιστάμεθα , ὅθ  ἡμῖν τὰ ἑτεροίως γραφέντα προσέκοπτε , τότε δὲ ἀφιλονείκως τὰ μὴ λυποῦντα κατεδεξάμεθα , ὅθ ἡμῖν εὐγνωμόνως τῶν λόγων ἐξετάζουσι τὴν διάνοιαν ἐφάνη συντρέχειν τοῖς ὑφ ἡμῶν αὐτῶν ἐν τῇ προεκτεθείσῃ πίστει ὡμολογημένοις .
ἀλέξανδρος πρεσβυτέροις καὶ διακόνοις Ἀλεξανδρείας καὶ Μαρεώτου , παρὼν παροῦσιν , ἀγαπητοῖς ἀδελφοῖς ἐν κυρίῳ χαίρειν .
Εἰ καὶ φθάσαντες ὑπεγράψατε οἷς ἐπέστειλα τοῖς περὶ Ἄρειον προτρέπων αὐτοὺς ἀρνήσασθαι μὲν τὴν ἀσέβειαν πεισθῆναι δὲ τῇ ὑγιαινούσῃ καὶ καθολικῇ πίστει , καὶ ἐδείξατε ἑαυτῶν ὀρθὴν τὴν προαίρεσιν καὶ τὴν ἐν τοῖς δόγμασι συμφωνίαν τῆς καθολικῆς ἐκκλησίας , ὅμως ἐπειδὴ καὶ πρὸς τοὺς ἁπανταχοῦ συλλειτουργοὺς ἐπέστειλα περὶ τῶν περὶ Ἄρειον , ἀναγκαῖον ἡγησάμην ὑμᾶς μὲν τοὺς τῆς πόλεως κληρικοὺς συναγαγεῖν , ὑμᾶς δὲ τοὺς ἀπὸ τοῦ Μαρεώτου μεταπέμψασθαι ·
μάλιστα ὅτι καὶ ἀφ ὑμῶν Χάρης καὶ Πιστὸς πρεσβύτεροι , καὶ Σαραπίων καὶ Παράμμων καὶ Ζώσιμος καὶ Εἰρηναῖος διάκονοι ἐπηκολούθησαν τοῖς περὶ Ἄρειον καὶ ἠγάπησαν σὺν αὐτοῖς καθαιρεθῆναι ·
ἵνα καὶ τὰ νῦν γραφόμενα γνῶτε τήν τε ἐν τούτοις συμφωνίαν ἑαυτῶν ἐπιδείξησθε καὶ τῇ καθαιρέσει τῶν περὶ Ἄρειον καὶ τῶν περὶ Πιστὸν σύμψηφοι γένησθε .
πρέπει γὰρ τὰ παρ ἐμοῦ γραφόμενα γινώσκειν ὑμᾶς καὶ ἕκαστον ὡς παρ αὐτοῦ γραφόμενα ἐν τῇ καρδίᾳ κατέχειν .
ἀντίγραφον .
τοῖς ἀγαπητοῖς καὶ τιμιωτάτοις συλλειτουργοῖς τοῖς ἁπανταχοῦ τῆς καθολικῆς ἐκκλησίας Ἀλέξανδρος ἐν κυρίῳ χαίρειν 0 .
ἑνὸς σώματος ὄντος τῆς καθολικῆς ἐκκλησίας ἐντολῆς τε οὔσης ἐν ταῖς θείαις γραφαῖς τηρεῖν τὸν σύνδεσμον τῆς ὁμονοίας καὶ εἰρήνης ἀκόλουθόν ἐστι γράφειν ἡμᾶς καὶ σημαίνειν ἀλλήλοις τὰ παρ ἑκάστου γινόμενα , ἵνα εἴ τε πάσχει εἴ τε χαίρει ἓν μέλος ἢ συμπάσχωμεν ἢ συγχαίρωμεν ἀλλήλοις .
ἐν τῇ ἡμετέρᾳ τοίνυν παροικίᾳ ἐξῆλθον νῦν ἄνδρες παράνομοι καὶ χριστομάχοι διδάσκοντες ἀποστασίαν , ἣν εἰκότως ἄν τις πρόδρομον τοῦ ἀντιχρίστου ὑπονοήσειε καὶ καλέσειεν .
καὶ ἐβουλόμην μὲν σιωπῇ παραδοῦναι τὸ τοιοῦτον , ὅπως ἐν τοῖς προστάταις μόνοις ἀναλωθῇ τὸ κακὸν καὶ μὴ εἰς ἑτέρους τόπους διαβὰν τὸ τοιοῦτον ῥυπώσῃ τινῶν ἀκεραίων τὰς ἀκοάς .
ἐπειδὴ δὲ Εὐσέβιος ὁ νῦν ἐν τῇ Νικομηδείᾳ νομίσας ἐπ αὐτῷ κεῖσθαι τὰ τῆς ἐκκλησίας , ὅτι καταλείψας τὴν Βηρυτὸν καὶ ἐποφθαλμίσας τῇ ἐκκλησίᾳ Νικομηδέων καὶ οὐκ ἐκδεδίκηται κατ αὐτοῦ , προίσταται καὶ τούτων τῶν ἀποστατῶν καὶ γράφειν ἐπεχείρησε πανταχοῦ συνιστῶν αὐτούς , ὅπως ὑποσύρῃ τινὰς ἀγνοοῦντας εἰς τὴν αἰσχίστην ταύτην καὶ χριστομάχον αἵρεσιν , ἀνάγκην ἔσχον εἰδὼς τὸ ἐν τῷ νόμῳ γεγραμμένον μηκέτι μὲν σιωπῆσαι , ἀναγγεῖλαι δὲ πᾶσιν ὑμῖν , ἵνα γινώσκητε τούς τε ἀποστάτας γενομένους καὶ τὰ τῆς αἱρέσεως αὐτῶν δύστηνα ῥήματα καί , ἐὰν γράφῃ Εὐσέβιος , μὴ προσέχητε .
παλαιὰν γὰρ αὐτοῦ κακόνοιαν τὴν χρόνῳ σιωπηθεῖσαν νῦν διὰ τούτων ἀνανεῶσαι βουλόμενος σχηματίζεται μὲν ὡς ὑπὲρ τούτων γράφειν , ἔργῳ δὲ δείκνυσιν , ὅτι ὑπὲρ ἑαυτοῦ σπουδάζων τοῦτο ποιεῖ .
Οἱ μὲν οὖν ἀποστάται γενόμενοί εἰσιν Ἄρειος καὶ Ἀχιλεὺς καὶ Ἀειθαλῆς καὶ Καρπώνης καὶ ἕτερος Ἄρειος καὶ Σαρμάτης οἱ ποτὲ πρεσβύτεροι ·
καὶ Εὐζώιος καὶ Λούκιος καὶ Ἰούλιος καὶ Μηνᾶς καὶ Ἑλλάδιος καὶ Γάιος οἱ ποτὲ διάκονοι 0 ·
καὶ σὺν αὐτοῖς Σεκοῦνδος καὶ Θεωνᾶς οἱ ποτὲ λεχθέντες ἐπίσκοποι 0 .
ποῖα δὲ παρὰ τὰς γραφὰς ἐφευρόντες λαλοῦσιν , ἔστι ταῦτα .
Οὐκ ἀεὶ ὁ θεὸς πατὴρ ἦν , ἀλλ ἦν ὅτε ὁ θεὸς πατὴρ οὐκ ἦν .
οὐκ ἀεὶ ἦν ὁ τοῦ θεοῦ λόγος , ἀλλ ἐξ οὐκ ὄντων γέγονεν .
ὁ γὰρ ὢν θεὸς τὸν μὴ ὄντα ἐκ τοῦ μὴ ὄντος πεποίηκε .
διὸ καὶ ἦν ποτε ὅτε οὐκ ἦν .
κτίσμα γάρ ἐστι καὶ ποίημα ὁ υἱός .
οὔ τε δὲ ὅμοιος κατ οὐσίαν τῷ πατρί ἐστιν οὔ τε ἀληθινὸς καὶ φύσει τοῦ πατρὸς λόγος ἐστὶν οὔ τε ἀληθινὴ σοφία αὐτοῦ ἐστιν , ἀλλ εἷς μὲν τῶν ποιημάτων καὶ γενητῶν ἐστι , καταχρηστικῶς δὲ λέγεται λόγος καὶ σοφία , γενόμενος καὶ αὐτὸς τῷ ἰδίῳ τοῦ θεοῦ λόγῳ καὶ τῇ ἐν τῷ θεῷ σοφίᾳ ἐν ᾗ καὶ τὰ πάντα καὶ αὐτὸν πεποίηκεν ὁ θεός .
διὸ καὶ τρεπτός ἐστι καὶ ἀλλοιωτὸς τὴν φύσιν ὡς καὶ πάντα τὰ λογικά 0 .
ξένος τε καὶ ἀλλότριος καὶ ἀπεσχοινισμένος ἐστὶν ὁ λόγος τῆς τοῦ θεοῦ οὐσίας καὶ ἄρρητός ἐστιν ὁ πατὴρ τῷ υἱῷ .
οὔ τε γὰρ τελείως καὶ ἀκριβῶς γινώσκει ὁ λόγος τὸν πατέρα , οὔ τε τελείως ὁρᾶν αὐτὸν δύναται .
καὶ γὰρ καὶ ἑαυτοῦ τὴν οὐσίαν οὐκ οἶδεν ὁ υἱὸς ὡς ἔστι .
δι  ἡμᾶς γὰρ πεποίηται , ἵνα ἡμᾶς δι αὐτοῦ ὡς δι ὀργάνου κτίσῃ ὁ θεός .
καὶ οὐκ ἂν ὑπέστη , εἰ μὴ ἡμᾶς ὁ θεὸς ἠθέλησε ποιῆσαι .
ἠρώτησε γοῦν τις αὐτούς , εἰ δύναται ὁ τοῦ θεοῦ λόγος τραπῆναι ὡς ὁ διάβολος ἐτράπη , καὶ οὐκ ἐφοβήθησαν εἰπεῖν , ὅτι δύναται ·
τρεπτῆς γὰρ φύσεώς ἐστι γενητὸς καὶ κτιστὸς ὑπάρχων .
ταῦτα λέγοντας τοὺς περὶ Ἄρειον καὶ ἐπὶ τούτοις ἀναισχυντοῦντας αὐτούς τε καὶ τοὺς συνακολουθήσαντας αὐτοῖς ἡμεῖς μὲν μετὰ τῶν κατ Αἴγυπτον καὶ τὰς Λιβύας ἐπισκόπων ἐγγὺς ἑκατὸν ὄντων συνελθόντες ἀνεθεματίσαμεν .
οἱ δὲ περὶ Εὐσέβιον προσεδέξαντο σπουδάζοντες ἐγκαταμῖξαι τὸ ψεῦδος τῇ ἀληθείᾳ καὶ τῇ εὐσεβείᾳ τὴν ἀσέβειαν .
ἀλλ οὐκ ἰσχύσουσι ·
νικᾶ γὰρ ἡ ἀλήθεια καὶ οὐδεμία ἐστὶ κοινωνία φωτὶ πρὸς σκότος , οὐ δὲ συμφώνησις Χριστοῦ πρὸς Βελίαρ 0 .
τίς γὰρ ἤκουσε πώποτε τοιαῦτα ;
ἢ τίς νῦν ἀκούων οὐ ξενίζεται καὶ τὰς ἀκοὰς βύει ὑπὲρ τοῦ μὴ τὸν ῥύπον τούτων τῶν ῥημάτων ψαῦσαι τῆς ἀκοῆς ;
τίς ἀκούων Ἰωάννου λέγοντος , ἐν ἀρχῇ ἦν ὁ λόγος , οὐ καταγινώσκει τούτων λεγόντων , ἦν ποτε ὅτε οὐκ ἦν , ἢ τίς ἀκούων ἐν τῷ εὐαγγελίῳ μονογενὴς υἱός , καὶ δι  αὐτοῦ ἐγένετο πάντα , οὐ μισήσει τούτους φθεγγομένους , ὅτι εἷς ἐστιν τῶν ποιημάτων ;
πῶς γὰρ δύναται εἷς εἶναι τῶν δι αὐτοῦ γενομένων , ἢ πῶς μονογενὴς ὁ τοῖς πᾶσι κατ ἐκείνους συναριθμούμενος , εἴπερ καὶ αὐτὸς κτίσμα ἐστὶ καὶ ποίημα 0 ;
πῶς δὲ ἐξ οὐκ ὄντων ἂν εἴη τοῦ πατρὸς λέγοντος ἐξηρεύξατο ἡ καρδία μου λόγον ἀγαθὸν καὶ ἐκ γαστρὸς πρὸ ἑωσφόρου ἐγέννησά σε ;
ἢ πῶς ἀνόμοιος τῇ οὐσίᾳ τοῦ πατρὸς ὁ ὢν εἰκὼν τελεία καὶ ἀπαύγασμα τοῦ πατρὸς καὶ λέγων ὁ ἑωρακὼς ἐμὲ ἑώρακε τὸν πατέρα 0 ;
πῶς δέ , εἰ λόγος καὶ σοφία ἐστὶ τοῦ θεοῦ ὁ υἱός , ἦν ποτε ὅτε οὐκ ἦν ;
ἴσον γάρ ἐστι αὐτοὺς λέγειν ἄλογον καὶ ἄσοφόν ποτε τὸν θεόν .
πῶς δὲ τρεπτὸς καὶ ἀλλοιωτὸς ὁ λέγων δι  ἑαυτοῦ μὲν ἐγὼ ἐν τῷ πατρὶ καὶ ὁ πατὴρ ἐν ἐμοὶ καὶ ἐγὼ καὶ ὁ πατὴρ ἕν ἐσμεν , διὰ δὲ τοῦ προφήτου ἴδετέ με ὅτι ἐγώ εἰμι καὶ οὐκ ἠλλοίωμαι 0 1 ;
εἰ γὰρ καὶ ἐπ αὐτόν τις τὸν πατέρα δύναται τὸ ῥητὸν ἀναφέρειν , ἀλλὰ ἁρμοδιώτερον ἂν εἴη περὶ τοῦ λόγου νῦν λεγόμενον , ὅτι καὶ γενόμενος ἄνθρωπος οὐκ ἠλλοίωται , ἀλλ ὡς εἶπεν ὁ ἀπόστολος ·
τίς δὲ ἄρα εἰπεῖν αὐτοὺς ἔπεισεν , ὅτι δι ἡμᾶς γέγονε καίτοι τοῦ Παύλου γράφοντος δι  ὃν τὰ πάντα , καὶ δι οὗ τὰ πάντα 0 .
περὶ γὰρ τοῦ βλασφημεῖν αὐτούς , ὅτι οὐκ οἶδεν τελείως ὁ υἱὸς τὸν πατέρα , οὐ δεῖ θαυμάζειν .
ἅπαξ γὰρ προθέμενοι χριστομαχεῖν παρακρούονται καὶ τὰς φωνὰς αὐτοῦ λέγοντος καθὼς γινώσκει με ὁ πατὴρ κ ἀγὼ γινώσκω τὸν πατέρα .
εἰ μὲν οὖν ἐκ μέρους ὁ πατὴρ γινώσκει τὸν υἱόν , δῆλον ὅτι καὶ ὁ υἱὸς μὴ τελείως γινωσκέτω τὸν πατέρα 0 .
εἰ δὲ τοῦτο λέγειν οὐ θέμις , οἶδεν δὲ τελείως ὁ πατὴρ τὸν υἱόν , δῆλον ὅτι καθὼς γινώσκει ὁ πατὴρ τὸν ἑαυτοῦ λόγον , οὕτως καὶ ὁ λόγος γινώσκει τὸν ἑαυτοῦ πατέρα , οὗ καὶ ἔστι λόγος 0 1 .
ταῦτα λέγοντες καὶ ἀναπτύσσοντες τὰς θείας γραφὰς πολλάκις ἐνετρέψαμεν αὐτούς , καὶ πάλιν ὡς χαμαιλέοντες μετεβάλοντο φιλονεικοῦντες εἰς ἑαυτοὺς ἐφελκύσαι τὸ γεγραμμένον ὅταν ἔλθῃ ἀσεβὴς εἰς βάθος κακῶν καταφρονεῖ .
πολλαὶ γοῦν αἱρέσεις πρὸ αὐτῶν γεγόνασιν , αἵτινες πλέον τοῦ δέοντος τολμήσασαι πεπτώκασιν εἰς ἀφροσύνην .
οὗτοι δὲ διὰ πάντων ἑαυτῶν τῶν ῥηματίων ἐπιχειρήσαντες εἰς ἀναίρεσιν τῆς τοῦ λόγου θεότητος ἐδικαίωσαν ἐξ ἑαυτῶν ἐκείνας ὡς ἐγγύτεροι τοῦ ἀντιχρίστου γενόμενοι .
διὸ καὶ ἀπεκηρύχθησαν καὶ ἀνεθεματίσθησαν ἀπὸ τῆς ἐκκλησίας .
λυπούμεθα μὲν οὖν ἐπὶ τῇ ἀπωλείᾳ τούτων καὶ μάλιστα , ὅτι μαθόντες ποτὲ καὶ αὐτοὶ τὰ τῆς ἐκκλησίας νῦν ἀπεπήδησαν , οὐ ξενιζόμεθα δέ .
τοῦτο γὰρ καὶ Ὑμέναιος καὶ Φίλητος πεπόνθασι καὶ πρὸ αὐτῶν Ἰούδας ὁ ἀκολουθήσας τῷ σωτῆρι , ὕστερον γὰρ προδότης καὶ ἀποστάτης γέγονε 0 .
καὶ περὶ τούτων δὲ αὐτῶν οὐκ ἀδίδακτοι μεμενήκαμεν , ἀλλ ὁ μὲν κύριος προείρηκε βλέπετε μή τις ὑμᾶς πλανήσῃ .
πολλοὶ γὰρ ἐλεύσονται ἐπὶ τῷ ὀνόματί μου λέγοντες ὅτι ἐγώ εἰμι καὶ ὁ καιρὸς ἤγγικε καὶ πολλοὺς πλανήσουσι .
μὴ πορευθῆτε ὀπίσω αὐτῶν .
ὁ δὲ Παῦλος μαθὼν ταῦτα παρὰ τοῦ σωτῆρος ἔγραψεν ὅτι ἐν ὑστέροις καιροῖς ἀποστήσονταί τινες τῆς ὑγιαινούσης πίστεως προσέχοντες πνεύμασι πλάνοις καὶ διδασκαλίαις δαιμονίων ἀποστρεφομένων τὴν ἀλήθειαν .
τοῦ τοίνυν κυρίου καὶ σωτῆρος ἡμῶν Ἰησοῦ Χριστοῦ διά τε ἑαυτοῦ παραγγείλαντος καὶ διὰ τοῦ ἀποστόλου σημάναντος περὶ τῶν τοιούτων ἀκολούθως ἡμεῖς αὐτήκοοι τῆς ἀσεβείας αὐτῶν γενόμενοι ἀνεθεματίσαμεν , καθὰ προείπομεν , τοὺς τοιούτους ἀποδείξαντές τε αὐτοὺς ἀλλοτρίους τῆς καθολικῆς ἐκκλησίας τε καὶ πίστεως .
ἐδηλώσαμεν καὶ τῇ ὑμετέρᾳ θεοσεβείᾳ , ἀγαπητοὶ καὶ τιμιώτατοι συλλειτουργοί , ἵνα μή τε τινὰς ἐξ αὐτῶν , εἰ προπετεύσαιντο πρὸς ὑμᾶς ἐλθεῖν , προσδέξησθε μή τε Εὐσεβίῳ ἢ ἑτέρῳ τινὶ γράφοντι περὶ αὐτῶν πεισθῆτε .
πρέπει γὰρ ὑμᾶς Χριστιανοὺς ὄντας πάντας τοὺς κατὰ Χριστοῦ λέγοντάς τε καὶ φρονοῦντας ὡς θεομάχους καὶ φθορέας τῶν ψυχῶν ἀποστρέφεσθαι , καὶ μη δὲ κ ἂν χαίρειν τοῖς τοιούτοις λέγειν , ἵνα μήποτε καὶ ταῖς ἁμαρτίαις αὐτῶν κοινωνοὶ γενώμεθα , ὡς παρήγγειλεν ὁ μακάριος Ἰωάννης .
προσείπατε τοὺς παρ  ὑμῖν ἀδελφούς .
ὑμᾶς οἱ σὺν ἐμοὶ προσαγορεύουσιν .
ἀλεξανδρείας πρεσβύτεροι 0 .
κόλλουθος πρεσβύτερος σύμψηφός εἰμι τοῖς γεγραμμένοις καὶ τῇ καθαιρέσει Ἀρείου καὶ τῶν σὺν αὐτῷ ἀσεβησάντων .
ἀλέξανδρος πρεσβύτερος ὁμοίως 0 .
διόσκορος πρεσβύτερος ὁμοίως 0 .
διονύσιος πρεσβύτερος ὁμοίως 0 .
Εὐσέβιος πρεσβύτερος ὁμοίως 0 .
νειλαρᾶς πρεσβύτερος ὁμοίως 0 .
ἁρποκρατίων πρεσβύτερος ὁμοίως 0 .
ἀγαθὸς πρεσβύτερος 0 .
νεμέσιος πρεσβύτερος 0 .
λόγγος πρεσβύτερος 0 .
σιλβανὸς πρεσβύτερος 0 .
περώους πρεσβύτερος .
ἄπις πρεσβύτερος 0 .
προτέριος πρεσβύτερος 0 .
παῦλος πρεσβύτερος 0 .
κῦρος πρεσβύτερος ὁμοίως 0 .
διάκονοι .
ἀμμώνιος διάκονος ὁμοίως 0 .
μακάριος διάκονος 0 .
πιστὸς διάκονος ὁμοίως 0 .
ἀθανάσιος διάκονος 0 .
Εὐμενὴς διάκονος 0 .
ἀπολλώνιος διάκονος 0 .
ὀλύμπιος διάκονος 0 .
ἀφθόνιος διάκονος 0 .
παῦλος διάκονος 0 .
πέτρος διάκονος 0 .
ἀμυντιανὸς διάκονος 0 .
γάιος διάκονος 0 .
ἀλέξανδρος διάκονος .
διονύσιος διάκονος 0 .
ἀγάθων διάκονος 0 .
πολύβιος διάκονος 0 .
θεωνᾶς διάκονος 0 .
μάρκος διάκονος 0 .
κώμοδος διάκονος 0 .
σεραπίων διάκονος 0 .
νεῖλος διάκονος .
ῥωμανὸς διάκονος ὁμοίως 0 .
μαρεώτου πρεσβύτεροι 0 .
ἀπολλώνιος πρεσβύτερος σύμψηφός εἰμι τοῖς γεγραμμένοις καὶ τῇ καθαιρέσει Ἀρείου καὶ τῶν σὺν αὐτῷ ἀσεβησάντων .
ἰνγένιος πρεσβύτερος ὁμοίως 0 .
ἀμμώνιος πρεσβύτερος 0 .
διόσκορος πρεσβύτερος 0 .
σωστρᾶς πρεσβύτερος 0 .
θέων πρεσβύτερος .
τύραννος πρεσβύτερος 0 .
κόπρης πρεσβύτερος 0 .
ἀμμωνᾶς πρεσβύτερος 0 .
ὡρίων πρεσβύτερος .
σερῆνος πρεσβύτερος 0 .
δίδυμος πρεσβύτερος .
ἡρακλῆς πρεσβύτερος 0 .
βόκκων πρεσβύτερος 0 .
ἀχιλλᾶς πρεσβύτερος 0 .
θαλέλαιος πρεσβύτερος 0 .
σαραπίων διάκονος ὁμοίως 0 .
ἰοῦστος διάκονος ὁμοίως 0 .
δίδυμος διάκονος 0 .
δημήτριος διάκονος 0 .
μαῦρος διάκονος 0 .
κόμων διάκονος .
τρύφων διάκονος 0 .
ἀμμώνιος διάκονος 0 .
πτολλαρίων διάκονος 0 .
σέρας διάκονος 0 .
ἱέραξ διάκονος 0 .
σαρμάτων διάκονος 0 .
κάρπων διάκονος 0 .
ζώιλος διάκονος ὁμοίως 0 .
τῇ ἁγίᾳ καὶ μεγάλῃ θεοῦ χάριτι Ἀλεξανδρέων ἐκκλησίᾳ καὶ τοῖς κατ  Αἴγυπτον καὶ Λιβύην καὶ Πεντάπολιν ἀγαπητοῖς ἀδελφοῖς οἱ ἐν Νικαίᾳ συναχθέντες καὶ τὴν μεγάλην καὶ ἁγίαν σύνοδον συγκροτήσαντες ἐπίσκοποι ἐν κυρίῳ χαίρειν 0 .
ἐπειδὴ τῆς τοῦ θεοῦ χάριτος καὶ τοῦ θεοφιλεστάτου βασιλέως Κωνσταντίνου συναγαγόντος ἡμᾶς ἐκ διαφόρων ἐπαρχιῶν καὶ πόλεων ἡ μεγάλη καὶ ἁγία σύνοδος ἐν Νικαίᾳ συνεκροτήθη , ἐξ ἅπαντος ἀναγκαῖον ἐφάνη παρὰ τῆς ἱερᾶς συνόδου καὶ πρὸς ὑμᾶς ἐπιτεθῆναι γράμματα , ἵν εἰδέναι ἔχοιτε , τίνα μὲν ἐκινήθη καὶ ἐξητάσθη , τίνα δὲ ἔδοξε καὶ ἐκρατύνθη .
πρῶτον μὲν οὖν ἁπάντων ἐξητάσθη τὰ κατὰ τὴν ἀσέβειαν καὶ τὴν παρανομίαν Ἀρείου καὶ τῶν σὺν αὐτῷ ὑπὸ παρουσίᾳ τοῦ θεοφιλεστάτου βασιλέως Κωνσταντίνου .
καὶ παμψηφὶ ἔδοξεν ἀναθεματισθῆναι τὴν ἀσεβῆ αὐτοῦ δόξαν καὶ τὰ ῥήματα καὶ τὰ ὀνόματα τὰ βλάσφημα , οἷς ἐκέχρητο βλασφημῶν τὸν υἱὸν τοῦ θεοῦ , λέγων ἐξ οὐκ ὄντων εἶναι καὶ πρὶν γεννηθῆναι μὴ εἶναι καὶ εἶναί ποτε ὅτε οὐκ ἦν , καὶ αὐτεξουσιότητι κακίας καὶ ἀρετῆς δεκτικὸν τὸν υἱὸν τοῦ θεοῦ λέγοντος καὶ κτίσμα ὀνομάζοντος καὶ ποίημα .
ἅπαντα ἀνεθεμάτισεν ἡ ἁγία σύνοδος οὐ δὲ ὅσον ἀκοῦσαι τῆς ἀσεβοῦς δόξης καὶ τῆς ἀπονοίας καὶ τῶν βλασφήμων ῥημάτων ἀνασχομένη .
καὶ τὰ μὲν κατ ἐκεῖνον οἵου τέλους τετύχηκε πάντως ἢ ἀκηκόατε ἢ ἀκούσεσθε , ἵνα μὴ δόξωμεν ἐπεμβαίνειν ἀνδρὶ δι οἰκείαν ἁμαρτίαν ἄξια τὰ ἐπίχειρα κομισαμένῳ .
τοσοῦτον δὲ ἴσχυσεν αὐτοῦ ἡ ἀσέβεια , ὡς καὶ παραπολαῦσαι Θεωνᾶν ἀπὸ Μαρμαρικῆς καὶ Σεκοῦνδον ἀπὸ Πτολεμαίδος , τῶν γὰρ αὐτῶν κ ἀκεῖνοι τετυχήκασιν .